**Anexa 3**

**C1.1 – SM 6.4 – schema de minimis**

**CONTRACT DE FINANŢARE**

**Nr. C ..............................** /**...................................**

**PENTRU**

**ACORDAREA AJUTORULUI FINANCIAR NERAMBURSABIL ÎN CONDIŢIILE PROGRAMULUI NAŢIONAL PENTRU DEZVOLTARE RURALĂ**

**ROMÂNIA**

**Între:**

**AGENŢIA PENTRU FINANŢAREA INVESTIŢIILOR RURALE***-* **România***,* cu sediul în str. Ştirbei Vodă, nr 43, sector 1, Bucureşti, Tel.021-402.27.50/Fax: 021-315.67.79; email: cabinet@afir.info, reprezentată legal de .................................., în funcţia de Director General, **prin mandatar** ...................................................... – **Director General Adjunct al Centrului Regional pentru Finanțarea Investițiilor Rurale**...................................... în calitate de **Autoritate Contractantă**,pe de o parte,

şi

**PERSOANĂ JURIDICĂ/PERSOANĂ FIZICĂ AUTORIZATĂ** .............................. înfiinţată/autorizată la data de.................., Cod Unic de înregistrare/Autorizaţie ...................................., cu sediul în str. ..........................., judeţul................, cod poştal ...................., tel. ....................., fax. ......................., email....................................... cod RO.............(Cod Unic de Identificare alocat de APIA), reprezentată prin .....(*nume și prenume*).................................. în funcţia de ....... (*calitatea de reprezentare potrivit actului normativ privind organizarea şi funcţionarea entităţii/persoanei juridice respective şi conform statutului/actului constitutiv al persoanei juridice respective*), identificat prin B.I/C.I/PASS seria .......... nr. ..............................., CNP ................... în calitate de **Beneficiar** pe de altă parte,

s-a convenit încheierea prezentului ***Contract de Finanţare*** pentru acordarea***ajutorului financiar nerambursabil*** pe baza Cererii de finanţare nr. **F ……………..** în următoarele condiţii:

**Articolul 1 – Obiectul Contractului**

1(1) Obiectul acestui Contract îl reprezintă acordarea finanţării nerambursabile de către Autoritatea Contractantă, în regim de minimis[[1]](#footnote-1) pentru punerea în aplicare a Cererii de finanţare nr. ………...………. pentru Proiectul: <titlul>

1(2) Beneficiarului i se va acorda finanţarea nerambursabilă în termenii şi condiţiile stabilite în acest Contract, care este constituit din Contractul de Finanţare şi anexele acestuia, pe care Beneficiarul declară că le cunoaşte şi le acceptă.

Cererea de Finanţare depusă de beneficiar, insotita de toate documentele anexate, rezultata în urma verificărilor, modificărilor şi completărilor efectuate pe parcursul etapelor de evaluare și selecție, face parte integrantă din contract şi este obligatorie pentru beneficiar, pe întreaga perioadă de valabilitate a contractului prevăzută la art. 2(6).

Bugetul indicativ din Cererea de Finanţare aprobat în urma evaluării cererii de finanțare devine Anexa III la prezentul contract.

1(3) Beneficiarul acceptă finanţarea nerambursabilă şi se angajează să implementeze proiectul pe propria răspundere, în conformitate cu prevederile cuprinse în prezentul Contract şi cu legislaţia naţională şi comunitară în vigoare. Pe perioada de valabilitate a contractului, beneficiarul trebuie să-şi respecte toate angajamentele asumate prin documentele depuse în vederea obţinerii ajutorului financiar nerambursabil.

**Articolul 2 – Durata de valabilitate a contractului.**

**Durata de execuţie, implementare si monitorizare a proiectului**

2(1) **Durata de valabilitate** a contractului cuprinde durata de execuție și implementare a proiectului, la care se adaugă durata de monitorizare a proiectului.

**Durata de executie**, respectiv durata de valabilitate a prezentului contract încep la data semnării acestuia de către ambele părţi.

Durata de implementare a proiectului reprezintă durata de realizare a investitiei, inclusiv derularea procedurilor de achiziţii si reprezinta termenul limita până la care beneficiarul poate depune ultima cerere de plată.

**Durata de implementare a proiectului este de maximum 21 luni** în cazul proiectelor care vizează achiziții simple şi reprezintă termenul limită până la care beneficiarul poate depune ultima cerere de plată.

**Durata de implementare a proiectului este de maximum 33 luni** în cazul proiectelor care vizează achiziții cu construcții-montaj şi reprezintă termenul limită până la care beneficiarul poate depune ultima cerere de plată.

Durata de executie a Contractului de Finantare cuprinde durata de realizare a investitiei si implementare a proiectului la care se adauga termenul de maximum 90 de zile calendaristice pentru efectuarea ultimei plati.

2(2)Durata de execuție poate fi de maximum **36 luni** de la data semnării Contractului de Finanțare în cazul investiției cofinanțate din FEADR ce derulează achiziţii cu construcţii-montaj.

2(3)Durata de execuție poate fi de maximum **24 de luni** pentru investițiile în achiziții simple fără leasing financiar.

2(4) Durata maximă de execuţie a contractelor de finanţare nu poate depăşi termenul de plată de 31.12.2025, prevăzut de Regulamentul (UE) nr. 2220/2020.

Durata maximă de execuţie prevăzută la alin. (2) şi (3) poate fi prelungită dacă la momentul solicitării, beneficiarii au încasat plăți de minimum 45%, fără a fi luat în calcul avansul primit, după verificarea dovezii cofinanţarii private pentru finalizarea investiţiei şi cu aplicarea penalităţilor prevăzute în contractul de finanţare.

Sunt exceptate de la prevederile de mai sus, investiţiile care prevăd adaptarea la standardele europene prevăzute în legislaţia europeană specifică, pentru care prelungirea nu poate depăşi termenul de graţie legal impus pentru adaptarea la standarde.

2(5) Durata de execuție prevăzută la alin. (2) și (3) se suspendă la cererea beneficiarului, în situații temeinic justificate, pe bază de documente, în situații de forță majoră /circumstanțe excepționale/ stare de urgență instituită pe teritoriul Romaniei sau în situația în care pe parcursul implementării proiectului se impune obținerea, din motive neimputabile beneficiarului, de avize/acorduri/autorizații, după caz, pentru perioada de timp necesară obținerii acestora.

2(6) Durata de valabilitate a contractului de finanţare cuprinde durata de execuţie a contractului la care se adaugă durata de monitorizare de 5 ani de la data efectuării ultimei plăţi de către Autoritatea Contractantă.

2(7) În cazuri temeinic justificate, conform art. 8 (3) din Anexa I Prevederi generale, părţile pot conveni prin Act Adiţional, ulterior efectuarii ultimei plăţi, prelungirea duratei de monitorizare a Contractului de Finanţare.

**Articolul 3 – Valoarea Contractului**

3(1) Valoarea totală eligibilă a Proiectului care face obiectul finanţării nerambursabile de către Autoritatea Contractantă este de **maximum ..................... (suma în cifre) (litere) lei** echivalentul a **maximum................ (suma în cifre) (litere) euro, cu o intensitate a sprijinului de .......** (se menționeaza % intensității).

3(2) Autoritatea Contractantă se angajează să acorde o finanţare nerambursabilă de **maximum............. (suma în cifre) (litere) lei** echivalentul a **maximum (suma în cifre) (litere) euro.**

*Cursul de schimb utilizat este cursul leu-euro stabilit de către Banca Central Europeană, publicat pe pagina web: http://www.ecb.int/index.html, valabil la data de 01 ianuarie a anului în cursul căruia este luată Decizia de acordare a ajutorului financiar nerambursabil (respectiv anul încheierii Contractului de Finanţare).*

3(3) Pe parcursul implementării investiţiei, la fiecare tranşă de plată, conform Declaraţiei de eşalonare a cererilor de plată depusă de către beneficiar, se va calcula valoarea platită în euro şi în lei la cursul de schimb leu-euro stabilit de către Banca Central Europeană, publicat pe pagina web: http://www.ecb.int/index.html, valabil la data de 01 ianuarie a anului în cursul căruia este luată Decizia de acordare a ajutorului financiar nerambursabil (respectiv anul încheierii Contractului de Finanţare).

3(4) Suma finală acordată Beneficiarului se va stabili în conformitate cu prevederile art. 15 din Anexa I la prezentul contract.

**Articolul 4 – Avansuri**

4(1) Beneficiarul poate opta pentru **avans** la data depunerii Cererii de finanţare sau pe toată perioada de implementare.

4(2) Avansul se acordă conform prevederilor Regulamentului Consiliului 1305/2013 privind sprijinul pentru dezvoltare rurală acordat din Fondul european agricol pentru dezvoltare rurală (FEADR) şi de abrogare a Regulamentului (CE) nr. [1698/2005](file://\\fs\Serviciul%20Investitii%20Non-Agricole\4%20GHIDURI\5-Ghiduri%202021\AppData\Local\Microsoft\Windows\INetCache\AppData\Local\Microsoft\Windows\bdinca\AppData\Local\Microsoft\USERS\bdinca\Desktop\USERS\bdinca\AppData\Local\Microsoft\Windows\Temporary%20Internet%20Files\Content.Outlook\Users\nbilnicu\AppData\Local\Microsoft\Windows\Temporary%20Internet%20Files\Content.Outlook\Users\Users\nbilnicu\AppData\Local\Users\lmoldoveanu\sintact%203.0\cache\Legislatia%20Uniunii%20Europene\temp462314\12012209.htm) al Consiliului, cu modificările şi completările ulterioare şi respectiv ale legislaţiei naţionale în vigoare.

4(3) Autoritatea Contractantă poate să acorde beneficiarului privat un avans de maxim ................... **<suma in cifre> (litere) lei** şi care nu depaşeşte 50% (conform legislaţiei aplicabile în vigoare) din valoarea ajutorului public nerambursabil înscris la Articolul 3 alineatul 2.

4(4) **Beneficiarul** poate primi valoarea avansului dupa semnarea contractului de finantare si numai după primirea avizului favorabil din partea AFIR asupra unei achizitii.

În cazul achiziţiilor directe utilizând Baza de date cu preţuri de referinţă, avansul se acordă în baza unui contract de vânzare-cumpărare al bunului/echipamentului respectiv, prezentat de beneficiar la momentul solicitării avansului.

4(5) Beneficiarul este obligat să depună o garanţie financiară, care să acopere suma solicitată în avans în procent de 100%, eliberată sub formă de scrisoare de garanţie bancară sau scrisoare de garanţie eliberată de o instituție financiară nebancară înscrisă în registrul special al Băncii Naționale a României sau poliță de asigurare, în cazul beneficiarului privat, eliberată de către o societate de asigurări autorizată conform legislației naționale în domeniu, constituită la dispoziția AFIR.

4(6) Autoritatea Contractantă efectuează plata avansului în contul beneficiarului, deschis la Trezoreria Statului sau la o instituţie bancară.

4(7) Beneficiarul trebuie să justifice valoarea avansului acordat pe bază de documente justificative conform cerințelor Autorității Contractante prezentate în Instrucțiuni de plată, până la expirarea duratei maxime de implementare a proiectului prevăzută în Contractul de Finanţare, respectiv la data autorizării ultimei tranşe de plată.

4(8) Garanţia financiară nu trebuie să constituie ajutor de stat și trebuie să respecte Comunicarea Comisiei din 20 iunie 2008 cu privire la aplicarea art.87 și art.88 din Tratatul CE privind ajutoarele de stat sub formă de garanții. Aceasta se depune odată cu Dosarul Cererii de Plată a avansului, devine parte integrantă din prezentul contract și trebuie constituită la dispoziţia AFIR pentru o perioadă cuprinsă între data solicitării avansului și data expirării duratei de execuţie a contractului de finanțare. .

La momentul finalizării investiției și în urma stabilirii că valoarea cheltuielilor autorizate la plată depășește valoarea avansului acordat, garanția financiară poate fi eliberată. La cerere, Autoritatea Contractantă va notifica instituţia emitentă a garanţiei cu privire la finalizarea proiectului, justificarea utilizării integrale a avansului acordat şi a faptului că garanţia poate fi eliberată.

4(9) În cazul în care beneficiarul nu restituie suma reprezentând avansul acordat şi nejustificat, în termenele comunicate, AFIR procedează la recuperarea acestei sume, inclusiv dobânzi și penalități, în condițiile legii, prin executarea de îndată a garanţiei.

4(10) În cazul in care beneficiarul nu prezintă Autorităţii Contractante dovada prelungirii termenului de valabilitate a garantiei cu cel putin 5 zile lucrătoare înainte de expirarea valabilitații acesteia, Autoritatea Contractantă va proceda de îndată la executarea garanţiei. Recuperarea sumei reprezentând avansul acordat şi nejustificat prin plată voluntară, cât şi prin executarea garanţiilor de către Autoritatea Contractantă (după caz), se va face cu perceperea de dobânzi şi penalităţi conform reglementărilor legale și procedurale.

**Articolul 5 – Modalitatea de plată**

5(1) Beneficiarul va întocmi rapoarte tehnice şi financiare pentru a fundamenta cererile de plată în conformitate cu Instrucţiunile de plata, Anexa V la prezentul contract.

5(2) Plata se va efectua pe baza cererilor de plată autorizate de Agenţie depuse de beneficiari şi însoţite de documente justificative. Autorizarea cererilor de plată se face în urma verificării documentelor justificative prezentate de beneficiar conform cerinţelor Autorităţii Contractante prezentate în Instrucţiuni de plată, Anexa V la prezentul contract. Autorizarea cererilor de plată poate fi invalidată ulterior prin constatarea de nereguli.

5(3) Beneficiarul poate opta pentru plata finanţării nerambursabile în maximum **7 (șapte) tranşe.**

5(4) Avansul nu reprezintă tranşă de plată.

**Articolul 6 – Dispoziţii de plată**

6(1) Plata se va efectua pe baza declaraţiilor de cheltuieli şi a rapoartelor de execuţie făcute de beneficiar în conformitate cu Anexa V - Instrucţiuni de plată.

6(2) Plăţile se vor efectua în **lei**  în următorul cont:

**număr cont IBAN**:

**titular cont**:

**denumirea Băncii sau Trezoreriei de Stat**:

6(3) Pentru rambursarea fiecărei tranşe de plată, termenul limită de efectuare a acesteia este de maxim 90 de zile calendaristice **de la data înregistrarii cererii de plată.**

**Articolul 7 – Anexe**

Următoarele documente sunt anexate la prezentul Contract şi sunt parte integrantă a acestuia, având aceeaşi forţă juridică:

|  |  |
| --- | --- |
| Anexa I | Prevederi Generale |
| Anexa II | Materiale și activități de informare de tip publicitar |
| Anexa III | Bugetul indicativ şi planul financiar |
| Anexa IV | Instrucţiuni de achiziţii pentru beneficiarii privaţi PNDR 2014-2020 |
| Anexa V  Anexa VI | Instrucţiuni de plată  Raport de monitorizare submăsura 6.4 |

**7.1** La momentul demarării investiției, beneficiarul, are obligația de a utiliza versiunile actualizate ale anexelor la contractul de finanțare. În acest sens, va consulta pagina oficială de internet a AFIR (www.afir.info), secțiunea ”Informații Utile” pentru a descărca ultima versiune a anexelor sau va solicita Centrului Regional pentru Finanțarea Investițiilor Rurale /Oficiului Județean pentru Finanțarea Investițiilor Rurale, de care aparține, versiunea actualizată a acestora.

**Articolul 8 – Dispoziţii legale**

8(1) Prezentul contract obligă părţile să respecte întocmai şi cu bună credinţă fiecare dispoziţie a acestuia în conformitate cu principiul obligativităţii contractului între părţile contractante în temeiul articolului 1270 din Codul civil si reglementărilor în vigoare.

8(2) Prezentul contract are natură administrativă în condiţiile dispoziţiilor legale aplicabile în materie de contencios administrativ și este încheiat în formă electronică, care conform Regulamentului (UE) nr. 910/2014 se bazează pe un certificat calificat emis de un furnizor de servicii de încredere calificat care se află în lista oficială a Uniunii Europene si care se regaseşte la https://webgate.ec.europa.eu/tl-browser/#/.

8(3) Prezentul contract constituie titlu executoriu.

8(4) Acest contract intră în vigoare la data ultimei semnături menţionate în contract.

8(5) Datele beneficiarilor vor fi făcute publice în conformitate cu REGULAMENTUL (UE) NR. 1306/2013 din 17 decembrie 2013 privind finanţarea, gestionarea şi monitorizarea politicii agricole comune şi de abrogare a Regulamentelor (CEE) nr. [352/78](file://\\fs\Serviciul%20Investitii%20Non-Agricole\4%20GHIDURI\5-Ghiduri%202021\AppData\Local\Microsoft\Windows\INetCache\AppData\Local\Microsoft\Windows\bdinca\AppData\Local\Microsoft\USERS\bdinca\Desktop\USERS\bdinca\AppData\Local\Microsoft\Windows\Temporary%20Internet%20Files\Content.Outlook\Users\nbilnicu\AppData\Local\Microsoft\Windows\Temporary%20Internet%20Files\Content.Outlook\Users\Users\nbilnicu\AppData\Local\Users\lmoldoveanu\sintact%203.0\cache\Legislatia%20Uniunii%20Europene\temp461468\12007249.htm), (CE) nr. 165/94, (CE) nr. [2799/98](file://\\fs\Serviciul%20Investitii%20Non-Agricole\4%20GHIDURI\5-Ghiduri%202021\AppData\Local\Microsoft\Windows\INetCache\AppData\Local\Microsoft\Windows\bdinca\AppData\Local\Microsoft\USERS\bdinca\Desktop\USERS\bdinca\AppData\Local\Microsoft\Windows\Temporary%20Internet%20Files\Content.Outlook\Users\nbilnicu\AppData\Local\Microsoft\Windows\Temporary%20Internet%20Files\Content.Outlook\Users\Users\nbilnicu\AppData\Local\Users\lmoldoveanu\sintact%203.0\cache\Legislatia%20Uniunii%20Europene\temp461468\12016016.htm), (CE) nr. [814/2000](file://\\\\fs\\Serviciul Investitii Non-Agricole\\4 GHIDURI\\5-Ghiduri 2021\\AppData\\Local\\Microsoft\\Windows\\INetCache\\AppData\\Local\\Microsoft\\Windows\\bdinca\\AppData\\Local\\Microsoft\\USERS\\bdinca\\Desktop\\USERS\\bdinca\\AppData\\Local\\Microsoft\\Windows\\Temporary Internet Files\\Content.Outlook\\Users\\nbilnicu\\AppData\\Local\\Microsoft\\Windows\\Temporary Internet Files\\Content.Outlook\\Users\\Users\\nbilnicu\\AppData\\Local\\Users\\lmoldoveanu\\sintact 3.0\\cache\\Legislatia Uniunii Europene\\temp461468\\12016766.htm), (CE) nr. [1290/2005](file://\\\\fs\\Serviciul Investitii Non-Agricole\\4 GHIDURI\\5-Ghiduri 2021\\AppData\\Local\\Microsoft\\Windows\\INetCache\\AppData\\Local\\Microsoft\\Windows\\bdinca\\AppData\\Local\\Microsoft\\USERS\\bdinca\\Desktop\\USERS\\bdinca\\AppData\\Local\\Microsoft\\Windows\\Temporary Internet Files\\Content.Outlook\\Users\\nbilnicu\\AppData\\Local\\Microsoft\\Windows\\Temporary Internet Files\\Content.Outlook\\Users\\Users\\nbilnicu\\AppData\\Local\\Users\\lmoldoveanu\\sintact 3.0\\cache\\Legislatia Uniunii Europene\\temp461468\\12012210.htm) şi (CE) nr. [485/2008](file://\\\\fs\\Serviciul Investitii Non-Agricole\\4 GHIDURI\\5-Ghiduri 2021\\AppData\\Local\\Microsoft\\Windows\\INetCache\\AppData\\Local\\Microsoft\\Windows\\bdinca\\AppData\\Local\\Microsoft\\USERS\\bdinca\\Desktop\\USERS\\bdinca\\AppData\\Local\\Microsoft\\Windows\\Temporary Internet Files\\Content.Outlook\\Users\\nbilnicu\\AppData\\Local\\Microsoft\\Windows\\Temporary Internet Files\\Content.Outlook\\Users\\Users\\nbilnicu\\AppData\\Local\\Users\\lmoldoveanu\\sintact 3.0\\cache\\Legislatia Uniunii Europene\\temp461468\\12004350.htm) ale Consiliuluişi pot fi prelucrate de către organisme de audit și de investigare ale Comunităților sau ale statelor membre, în vederea protejării intereselor financiare ale Comunităților.

8(6) Datele cu caracter personal, sunt furnizate şi prelucrate în conformitate cu cerințele Regulamentului (UE) nr.679/2016 al Parlamentului European și al Consiliului Uniunii Europene privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE (Regulamentul general privind protecţia datelor).

8(7) AFIR consultă și prelucrează, prin operațiunile prevăzute de lege în vederea desfășurării activității specifice, datele cu caracter personal furnizate AFIR de către solicitant/beneficiar, pentru care acesta a declarat că a luat la cunoștința odată cu depunerea cererii de finanțare, în contextul acordului privind prelucrarea datelor cu caracter personal luând la cunoștință despre dreptul de acces la date, de intervenție și de opoziție, dreptul la rectificarea datelor, dreptul la ștergerea datelor (“dreptul de a fi uitat”), dreptul la restricționarea prelucrării, dreptul la portabilitatea datelor, dreptul la retragerea consimțământului în cazul prelucrării în scop de informare sau promovare, dreptul de a fi notificat de către operator, drepturi care pot fi exercitate în limitele legale, trimițând o adresa scrisă, datată și semnată către AFIR în care să se precizeze numele complet și domiciliul pentru identificare, cât și dreptul de a se adresa Autorității Naționale de Supraveghere a Prelucrării Datelor cu Caracter Personal sau justiției.

8(8) Furnizarea datelor cu caracter personal este necesară pentru executarea prezentului contract, în caz contrar, relația contractuală fiind în imposibilitate de a fi stabilită, contractul de finanțare având statut de contract neîncheiat.

8(9) Prezentul contract de finanțare constituie temei pentru prelucrarea datelor cu caracter personal pe care AFIR le-a primit de la beneficiar. Termenul pentru care sunt prelucrate datele cu caracter personal, reprezintă durata contractuală pâna la expirarea obligațiilor contractuale, inclusiv termenele de arhivare.

8(10) Beneficiarul va pune la dispoziţia autorităţii contractante, la solicitarea acesteia lista cu preţurile tuturor maşinilor, utilajelor şi echipamentelor specializate achiziţionate din surse proprii, pentru a fi folosite de AFIR în scop statistic, dacă nu există interdicţie în contractele încheiate de beneficiar şi furnizorii acestor bunuri.

**Articolul 9 – Notificări şi Comunicări**

9(1) Orice comunicare sau notificare adresată de una din părţi celeilalte, va fi socotită ca valabil îndeplinită dacă este transmisă la adresa de e-mail l prevăzută în partea introductivă a prezentului contract.

9(2) Dacă notificarea/comunicarea se trimite prin e-mail ori fax, se consideră primită în prima zi lucrătoare după cea în care a fost expediată.

9(3) Numai în situații excepționale notificarea/comunicarea se face prin poştă, caz în care aceasta se va transmite prin intermediul unei scrisori recomandate, cu confirmare de primire şi se consideră primită de destinatar la data menţionată de oficiul poştal primitor pe această confirmare.

9(4) Notificările verbale nu se iau în considerare de niciuna dintre părţi, dacă nu sunt confirmate prin intermediul uneia din modalităţile prevăzute la alin 1), alin. 2) şi alin. 3).

9(5) În cazul în care notificarea/comunicarea prin fax, email sau pe cale postală nu este posibilă, din motive neimputabile Autorităţii Contractante, notificarea/comunicarea se va realiza prin publicitate. Notificarea/comunicarea prin publicitate se va realiza concomitent, atât la sediul Autorităţii Contractante cât şi pe pagina de internet a Autorităţii Contractante prin afişarea concomitent, la sediul Autorităţii Contractante şi pe pagina de internet a Autoritatii Contractante unui anunţ în care se menţioneaza că a fost emis un act administrativ pe numele Beneficiarului. Actul va fi considerat comunicat la expirarea termenului de 15 zile de la data afişării anunţului. Autoritatea Contractantă va menţine afişarea anunţului timp de 15 zile de la data la care actul este considerat comunicat.

|  |  |
| --- | --- |
| **Pentru Beneficiar** | **Pentru Autoritatea Contractantă** |
| **Reprezentant legal**  Nume/prenume | **Director General Adjunct CRFIR**  Nume/prenume |
| **Director Economic/Contabil Sef** Nume/prenume | **Vizat Control Financiar Preventiv Propriu**  Nume/prenume |
|  | **Compartiment Juridic şi Contencios**  Nume/prenume  **Director CRFIR**  Nume/prenume |

**C1.1 SM 6.4**

**ANEXA I** **PREVEDERI GENERALE**

**Articolul 1 – Obligaţii generale**

1(1) Beneficiarul se obligă să execute Proiectul în conformitate cu descrierea acestuia cuprinsă în Cererea de finanţare astfel cum a fost aprobată împreună cu toate documentele anexate şi în urma verificărilor, modificărilor şi completărilor efectuate pe parcursul tuturor procedurilor de implementare.

1(2) Regulile privind achiziţiile realizate de beneficiari sunt emise de către Autoritatea Contractantă, iar Beneficiarul finanţării nerambursabile este obligat să le respecte.

1(3) Beneficiarul va fi singurul răspunzător în faţa Autorităţii Contractante pentru implementarea proiectului. Subcontractarea totală sau parţială a proiectului este strict interzisă.

1(4) Beneficiarul trebuie să implementeze Proiectul cu maximum de profesionalism, eficienţă şi vigilenţă, în conformitate cu cele mai bune practici în domeniul vizat şi în concordanţă cu acest contract.

1(5) Beneficiarul care a prezentat dovada cofinanțării investiției prin extras de cont și angajamentul privind utilizarea a minim 50% din disponibilul de cofinanțare privată în scopul efectuării plăților aferente implementării proiectului, se obligă să depună la dosarul aferent primei tranșe de plată, extrasul de cont, emis cu cel mult 15 zile înainte de data depunerii primei cereri de plată, în vederea verificării operațiunilor întreprinse. În urma verificării extrasului de cont trebuie să rezulte că suma din soldul contului beneficiarului și suma cheltuielilor aferente proiectului realizate până la acel moment, acoperă 50% din valoarea cofinanțării private.

**Articolul 2 – Obligaţii privind informarea şi raportarea financiară şi tehnică**

2(1) Beneficiarul este obligat să întocmească şi să ataşeze la fiecare cerere de plată declaraţii de cheltuieli şi rapoarte de execuţie, respectând Instrucţiunile de Plată - Anexa V la prezentul contract.

2(2) Beneficiarul are obligaţia să furnizeze orice alte informaţii de natură tehnică sau financiară solicitate de Autoritatea Contractantă.

2(3) La solicitarea Autorității Contractante, beneficiarul este obligat să furnizeze toate informațiile legate de contractorii și subcontractorii acestora, potrivit cerințelor acesteia.

**Articolul 3 – Obligaţii**

3(1) Beneficiarul se obligă să respecte pe toata durata contractului, criteriile de eligibilitate şi de selecţie înscrise în Cererea de finanţare, aprobată ca urmare a procesului de evaluare și selecție. De asemenea, în cursul perioadei de monitorizare stabilită conform art.2(7) din contract, calculată de la ultima plată efectuată de Agenţie, Beneficiarul se obligă să nu modifice substantial proiectul.

Modificările substanțiale sunt acelea care afectează natura, obiectivele sau condițiile de implementare, respectiv de punere în aplicare a proiectului sau creează un avantaj nejustificat beneficiarului, iar finanțarea publică se recuperează dacă Autoritatea Contractantă constată:

a) încetarea sau delocalizarea unei activităţii în afara zonei rurale vizate de submăsura 6.4;

b) o modificare a proprietăţii asupra unui element de infrastructură care dă un avantaj nejustificat unei întreprinderi sau unui organism public;

(c) o modificare substanțială care afectează natura, obiectivele sau condițiile de realizare și care ar determina subminarea obiectivelor inițiale ale acesteia.

d) realizarea unei cheltuieli/activități neeligibile în cadrul investiției finanțată din fonduri nerambursabile.

Dacă Autoritatea Contractantă constată că obiectivele finanţate nu sunt folosite conform scopului destinat sau în cazul în care acestea au fost vândute sau închiriate pe perioada de valabilitate a contractului, îşi rezervă dreptul de a recupera sprijinul acordat.

3(2) Beneficiarul care pentru realizarea investiţiei are prevăzut un termen pentru adaptarea la standardele comunitare, va depune un document emis de autoritatea in domeniu din care să rezulte că standardul comunitar propus prin proiect a fost implementat, în termenul de graţie impus de reglementările în vigoare.

3(3) Beneficiarul îşi va asuma integral răspunderea pentru prejudiciile cauzate terţilor din culpa sa pe parcursul derulării proiectului. Autoritatea Contractantă va fi degrevată de orice responsabilitate pentru prejudiciile cauzate terţilor din culpa Beneficiarului.

**Beneficiarul *a cărui investiţie cuprinde* *construcţii-montaj***, va putea proceda la publicarea pe site-ul AFIR a anunțului în vederea derulării procedurii de achiziții și va avea dreptul de a demara execuţia lucrărilor, după avizarea dosarului de achiziții.

3(4) Beneficiarul prezintă **cererea pentru prima tranșă de plată** și documentele justificative în termen de **cel mult 6 luni de la data semnării Contractului de Finanțare** în cazul proiectelor pentru investiții în achiziții simple, respectiv în termen de **cel mult 12 luni de la data semnării Contractului de Finanțare** în cazul proiectelor pentru investiții ce presupun construcții- montaj. Pentru motive temeinice și justificate în mod corespunzător, aceste termene se pot prelungi cu cel mult 3 luni, cu plata penalităților prevăzute la art.9(8) și cu prezentarea de către beneficiar a dovezii demarării execuţiei investiției.

În cazul proiectelor care se realizează pe bază de proiect tehnic, acesta se va depune la sediul CRFIR în vederea avizării, după verificarea și avizarea procedurii de achiziții servicii și înaintea demararii procedurii de achiziții de lucrări.

3(5) În cazul nedepunerii de către beneficiar a cererii pentru prima tranșă de plată în termenele prevăzute la art.3(4) prelungite după caz in cazul achitării penalităţilor menționate la art.9(9), Autoritatea Contractantă va demara procedura de încetare a Contractului de Finanțare.

3(6) Activele corporale şi necorporale rezultate din implementarea proiectului cofinanțat din FEADR – PNDR 2014-2020 vor fi incluse în categoria activelor proprii ale beneficiarului şi vor fi utilizate pentru activitatea pentru care a beneficiat de finanțare nerambursabilă pentru minimum 5 ani, de la data efectuării ultimei plăți.

**Articolul 4 – Conflict de interese**

Beneficiarul va adopta o asemenea conduită care va evita conflictul de interese, definit conform legislatiei in vigoare și nu va crea condiții artificiale, în scopul obținerii sprijinului financiar, conform prevederilor art. 60 din Regulamentul (UE) nr.1306/2015 și ale Anexei la Ghidul solicitantului privind evitarea creării de condiții artificiale în accesarea PNDR 2014 – 2020.

În situaţia în care pe parcursul evaluării proiectului se constată suspiciuni privind crearea unor condiții artificiale în vederea accesării Programului, beneficiarul va fi monitorizat pe toată durata de implementare a proiectului cu privire la aspectele identificate..

**Articolul 5 –– Transparenţa, Confidenţialitata si protecţia datelor cu caracter personal și**

**publicarea acestora precum și publicarea altor informații despre proiect**

(1) Contractul de finanţare, inclusiv anexele sale, precum şi informaţiile şi documentele vizând executarea acestora constituie informaţii de interes public în condiţiile prevederilor Legii nr. 544 din 2001 privind liberul acces la informaţiile de interes public, cu modificările şi completările ulterioare, cu respectarea excepţiilor prevăzute de aceasta şi a celor stabilite prin prezentul contract.

(2) Următoarele elemente, aşa cum rezultă acestea din contractul de finanţare şi anexele acestuia, inclusiv, dacă este cazul, din actele adiţionale prin care se aduc modificări contractului sau anexelor sale, nu pot avea caracter confidenţial şi vor fi puse la dispoziţia solicitanţilor, la cerere, de către beneficiar:

a. Denumirea proiectului, denumirea completă a beneficiarului şi, dacă aceştia există, a partenerilor, data de începere şi cea de finalizare ale proiectului, date de contact – minimum o adresă de e mail şi număr de telefon – funcţionale pentru echipa proiectului; locul de implementare a proiectului – localitate, judeţ, regiune şi, dacă proiectul include activităţi care se adresează publicului, adresa exactă şi datele de contact pentru spaţiile dedicate acestor activităţi în cadrul proiectului;

b. Valoarea totală a finanţării nerambursabile acordate, şi intensitatea sprijinului exprimate atât ca sumă concretă, cât şi ca procent din totalul cheltuielilor eligibile ale proiectului, precum şi valoarea plăţilor efectuate.

c. Dimensiunea şi caracteristicile grupului ţintă şi, după caz, beneficiarii finali ai proiectului;

d. Informaţii privind resursele umane din cadrul proiectului: nume, denumirea postului, timpul de lucru;

e. Rezultatele estimate şi cele realizate ale proiectului, atât cele corespunzătoare obiectivelor, cât şi cele corespunzătoare activităţilor, cu referire la indicatorii stabiliţi;

f. Denumirea furnizorilor de produse, prestatorilor de servicii şi executanţilor de lucrări contractaţi în cadrul proiectului, precum şi obiectul contractului, valoarea acestuia şi plăţile efectuate;

g.Elemente de sustenabilitate a rezultatelor proiectului respectiv de durabilitate a investiţiilor în infrastructură sau producţie – informaţii conform contractului de finanţare, respectiv conform condiţiilor prevăzute în art. 71 din Regulamentul CE 1303/2013.

(3)Autoritatea Contractantă, beneficiarul şi, după caz, partenerii sunt exoneraţi de răspunderea pentru dezvăluirea de documente sau informaţii considerate ca fiind confidenţiale dacă:

a. Informaţia a fost dezvăluită după ce a fost obţinut acordul scris al celeilalte părţi contractante pentru asemenea dezvăluire, sau

b. Partea a fost obligată în mod legal să dezvăluie informaţia.

(4) a. Datele cu caracter personal, aşa cum sunt acestea definite în Regulamentul (UE) nr. 679/2016 pentru protecţia persoanelor cu privire la prelucrarea datelor cu caracter personal şi libera circulaţie a acestor date, cu modificările şi completările ulterioare, colectate în cadrul proiectului sunt folosite în scopul îndeplinirii obiectivelor proiectului, în scop statistic, cu respectarea prevederilor legale în vigoare

b. Beneficiarul este de acord ca datele sale cu caracter personal să fie prelucrate în conformitate cu prevederile Regulamentului (UE) nr. 679/2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE(Regulamentul general privind protecţia datelor).

c. Datele cu caracter personal ale grupului ţintă şi, după caz, ale beneficiarilor finali ai proiectului nu pot fi prelucrate şi publicate, pentru informarea publicului, decât cu informarea prealabilă a acestora asupra scopului prelucrării sau publicării şi obţinerea consimţământului acestoira, în condiţiile legii.

(5) Beneficiarul este de acord ca datele sale să fie făcute publice în conformitate cu articolul 111 din Regulamentul nr. 1306/2013 şi că datele pot fi prelucrate de către organisme de audit şi de investigare ale Uniunii şi ale statelor membre în vederea protejării intereselor financiare ale Uniunii.

(6) Beneficiarul este de acord că AFIR să transmită informații legate de proiect către instituția financiară bancară/nebancară care asigură co-finanțarea proiectului său de investiții/instituția financiară la care beneficiarul are deschis creditul de cofinantare/contractul de credit, la solicitarea acesteia, în scopul ducerii la îndeplinire a obiectivelor contractului de finanțare.

**Articolul 6 – Publicitate**

6(1) Autoritatea Contractantă cere ca prin orice notă sau publicare făcută de Beneficiar privind Proiectul, incluzând o conferinţă sau un seminar, să specifice că Proiectul a primit fonduri de la Uniunea Europeană. Beneficiarul trebuie să facă referiri la Proiect şi la contribuţia financiară a Uniunii Europene în informaţia oferită, în rapoartele interne şi anuale şi în orice relaţie cu mass-media.

6(2) Toate panourile/autocolantele vor fi realizate de către beneficiar în conformitate cu Anexa II a prezentului contract.

**Articolul 7 – Dreptul de proprietate/utilizare a rezultatelor**

7(1) Drepturile de proprietate industrială şi intelectuală rezultate din implementarea proiectului sunt drepturi exclusive ale Beneficiarului, acesta fiind singurul răspunzător pentru drepturile de proprietate industrială sau intelectuală revendicate de terţe persoane.

7(2) Prin derogare de la prevederile primului paragraf, Beneficiarul poate acorda Autorităţii Contractante dreptul de a utiliza în mod liber aşa cum crede de cuviinţă, toate documentele care derivă din Proiect, în orice formă a lor.

**Articolul 8 – Monitorizarea şi Evaluarea Proiectului**

8(1) Pe durata de valabilitate a prezentului contract, Beneficiarul trebuie să îşi asume obligaţia furnizării Autorităţii Contractante, Comisiei Europene şi/sau agenţilor lor autorizaţi, a oricărui document sau informaţie în vederea îndeplinirii procedurilor de rapoartare și de monitorizare şi evaluare ale proiectului şi să admită drepturile lor de acces descrise în art.14 (2).

8(2) Rezultatul oricărei evaluări va fi pus la dispoziţia părţilor contractante.

8(3) Dacă pe parcursul perioadei de monitorizare a contractului se constată următoarele situaţii:

* obiectivele finanţate nu sunt utilizate conform scopului rezultat din cererea de finanţare sau sunt închiriate (date în folosinţa unei terţe persoane),
* proiectului i se aduc modificări substanţiale,
* nerespectarea obligaţiilor statuate prin acest contract sau a angajamentelor asumate prin Cererea de Finanțare,

Autoritatea Contractantă va soma cu termen beneficiarul să remedieze deficienţele identificate. Beneficiarul are obligaţia de a realiza, la termenele specificate, remedierea deficienţelor identificate, implementarea recomandărilor rezultate în urma misiunilor de control ale Autorităţii Contractante şi/sau CE.

În cazul în care deficienţele nu sunt remediate în termenul acordat sau beneficiarul nu procedează la demararea operaţiunilor de remediere în maximum 30 de zile calendaristice de la somare, Autoritatea Contractantă va proceda la recuperarea integrală a contravalorii ajutorului financiar public nerambursabil plătit.

8(4) În cazul în care, pe parcursul perioadei de valabilitate a contractului se constată că obiectivele/componentele investiţiei pentru care s-a acordat sprijinul financiar nerambursabil au fost înstrăinate (prin orice tip de act juridic care produce efectul înstrăinării sau închirierii), contravaloarea ajutorului financiar public nerambursabil va fi recuperată integral.

8(5) În cazul în care, pe parcursul perioadei de valabilitate a contractului, se constată că Beneficiarul nu mai respectă condiţiile de implementare sau nu mai sunt îndeplinite obiectivele proiectului, Autoritatea Contractantă va proceda după caz (funcţie de gradul de afectare, gravitatea faptelor, etc.):

a) fie la recuperarea integrală a ajutorului financiar nerambursabil plătit, cu încetarea Contractului de Finanţare;

b) fie la recuperarea parţială, respectiv aferenta componentei/componentelor sau acţiunii/acţiunilor afectate de neregulă, care nu mai îndeplinesc condiţiile menţionate, nefiind influenţată integral eligibilitatea generală a proiectului, respectiv utilitatea în considerarea căreia s-a acordat ajutorul financiar nerambursabil.

8(6) Beneficiarul are responsabilitatea ca pe întreaga perioadă de valabilitate a contractului să menţină în funcţiune investiţia realizată şi să demonstreze utilitatea acesteia conform descrierilor formulate si a angajamentelor asumate prin Cererea de Finanțare.

8(7) In cazul proiectelor prin care se finanteaza extinderea/ modernizarea sau dotarea agropensiunilor beneficiarul va avea obligatia ca in perioada de monitorizare sa prezinte rapoarte anuale in care sa fie specificat atat gradul de ocupare al agropensiunii cat si veniturile aferente acestei activitati. Raportul va fi depus la sediul CRFIR in luna imediat urmatoare inchiderii anului fiscal, apoi anual in aceeasi luna pana la finalizarea perioadei de monitorizare (anexa Raport de monitorizare la contractul de finantare). Raportul va fi insotit de balantele analitice sau de Registrul de incasari si plati (dupa caz).

Rezultatul financiar trebuie să fie pozitiv, în fiecare an de monitorizare. În caz contrar, beneficiarul trebuie să depună la AFIR un plan de redresare, urmând să se prelungească perioada de monitorizare, cu cea prevăzută în planul de redresare. În cazul în care nu se depune planul de redresare sau nu se respectă acest plan, proiectul urmează să fie reziliat.

8(8) Sprijinul acordat va fi recuperat dacă obiectivele finanţate nu sunt utilizate/folosite conform scopului destinat din obiectivul Cererii de Finanţare, dacă se modifică substanţial proiectul sau în cazul în care acestea îşi modifică destinaţia în perioada de valabilitate a prezentului Contract de Finanţare.

8(9) Dreptul de a stabili creanţa bugetară, conform prevederilor legislaţiei în vigoare, se prescrie în termen de 5 ani de la data de 1 ianuarie a anului următor datei de închidere a programului, comunicată oficial de către Comisia Europeană prin emiterea declaraţiei finale de închidere, cu excepţia cazului în care normele Uniunii Europene prevăd un termen mai mare.

În cazul unei operaţiuni constând în investiţii în infrastructură sau producţie, contribuţia din PNDR 2014 - 2020 se rambursează dacă, în termen de 7 ani de la efectuarea plăţii finale către beneficiar, activitatea de producţie în cauză este delocalizată în afara Uniunii.

8(10) Pentru categoriile de beneficiari ai finanțării din FEADR, care pe parcursul perioadei de valabilitate a Contractului de Finanţare îşi schimbă tipul şi dimensiunea întreprinderii avute la data depunerii Cererii de Finanțare, în sensul trecerii de la categoria de microîntreprindere la categoria de mica sau mijlocie, respectiv de la categoria întreprindere mică sau mijlocie la categoria alte întreprinderi, cheltuielile pentru finanțare rămân eligibile.

8(11) Având în vedere caracterul de minimis al ajutorului, beneficiarul are obligaţia păstrării unei evidenţe a informaţiilor despre ajutoarele primite pentru o perioadă de minimum 10 ani de la data la care a fost acordată ultima plată. Această evidenţă trebuie să conţină informaţiile necesare pentru a demonstra respectarea tuturor condiţiilor impuse prin actul de acordare, cum sunt: date cu privire la identificarea și dimensiunea economică a beneficiarului la momentul acordării sprijinului, durata, cheltuielile eligibile, valoarea, momentul şi modalitatea acordării ajutorului, originea acestuia, durata, metoda de calcul al ajutoarelor acordate.

8(12) În conformitate cu prevederile art. 45 alin. (1) din Ordonanța de urgență a Guvernului nr. 77/2014 privind procedurile naționale în domeniul ajutorului de stat, precum și pentru modificarea și completarea Legii concurenței nr.21/1996, aprobată prin Legea nr. 20/2015, constituie contravenții și se sancționează cu amendă cuprinsă între 5.000 lei și 40.000 lei următoarele fapte ale beneficiarului:

a) furnizarea de informaţii şi documente incomplete, precum şi nefurnizarea informaţiilor şi documentelor solicitate în termenele stabilite de Consiliul Concurenţei sau de furnizori autorităţi publice;

b) refuzul nejustificat de a se supune controlului desfăşurat conform prevederilor art. 26 alin. (3) şi art. 32 din OUG nr. 77/2014;

c) neîndeplinirea obligaţiei de organizare a evidenţei specifice privind ajutoarele de stat primite prevăzute la art. 43 alin (1) din OUG nr. 77/2014.

**Articolul 9 – Amendament la Contract**

9(1) Beneficiarul poate solicita , modificarea Contractului de Finantare numai în cursul duratei de execuţie a acestuia stabilită prin contract şi nu poate avea efect retroactiv.

Prin derogare, în cazuri temeinic justificate, conform art. 8(3) din Anexa I Prevederi generale, părţile pot conveni, ultimativ, prin Act Adiţional, ulterior efectuării ultimei plăți, prelungirea duratei

de valabilitate și a duratei de monitorizare a Contractului de Finanţare, cu o durată echivalentă cu perioada de la data finalizării proiectului până la data la care a fost remediată deficiența constatată, la care se mai adaugă încă 90 de zile pentru a se asigura efectuarea unui control ex-post.

În cazul în care echipa de control ex-post constată că beneficiarul nu a remediat deficiențele constatate în termenul de remediere stabilit, respectiv nu a demonstrat respectarea criteriilor de eligibilitate și selecție, precum și condițiile de durabilitate și sustenabilitate, se va demara procedura de recuperare a ajutorului financiar nerambursabil asupra componentei/componentelor afectate de nereguli.

9(2) Orice modificare la contract se va face cu acordul ambelor părţi contractante, cu excepţia situaţiilor în care intervin modificări ale legislaţiei aplicabile finanţării nerambursabile, când Autoritatea Contractantă va notifica în scris Beneficiarul cu privire la aceste modificări, iar Beneficiarul se obligă a le respecta întocmai.

9(3) Orice amendament al Contractului sau al anexelor sale trebuie făcut în scris în format electronic, printr-un act adiţional/nota de aprobare/notificare a modificării solicitate. Actele adiţionale/notele de aprobare/notificările prin care s-au aprobat modificările vor fi încheiate în aceleaşi condiţii ca şi Contractul de Finanţare.

9(4) Scopul actului adiţional trebuie să fie strâns legat de natura proiectului acoperit prin contractul iniţial.

9(5) Valoarea ajutorului financiar nerambursabil aprobată şi prevăzută în contract nu poate fi majorată.

9(6) Beneficiarul poate efectua pe proprie răspundere modificări tehnice şi financiare, în sensul realocărilor între liniile bugetare, dacă acestea nu schimbă scopul principal al proiectului și nu afectează funcționalitatea investiției, criteriile de eligibilitate și selecție pentru care proiectul a fost selectat și contractat iar modificarea financiară se limitează la transferul de maxim 10% din suma înscrisă iniţial în cadrul bugetului între capitole bugetare de cheltuieli eligibile. Beneficiarul va transmite Autorităţii Contractante bugetul modificat, prin intermediul unei notificări în care justifică modificarea, însoţit de devizul general şi devizul pe obiecte refăcute, în termen de maxim 10 zile lucrătoare de la data modificării acestuia fără a fi necesară amendarea Contractului de Finanţare prin act adiţional.

9(7) În cazul modificării adresei, a sediului administrativ, a contului bancar sau a băncii pentru proiectul PNDR, în caz de înlocuire a responsabilului legal sau în cazul schimbării structurii acţionariatului fără a se modifica datele de identificare ale societatii, Beneficiarul se obligă să notifice Autoritatea Contractantă în vederea obținerii acordului acesteia .În cazul schimbării structurii acţionariatului, fără a se modifica datele de identificare ale beneficiarului, acesta se obligă să notifice această intenție Autorității Contractante, în scris în format electronic şi prealabil operării oricăror modificări în acest sens, iar notificarea va fi însoțită de documente justificative corespunzătoare.

Autoritatea Contractantă poate aproba modificarea solicitată de beneficiar, caz în care nota de aprobare a modificărilor tehnice/financiare devine parte integrantă a contractului.

9(8) În cazul solicitării de înlocuire a reprezentantului legal, beneficiarul va prezenta și declaraţia noului reprezentant legal privind prelucrarea datelor cu caracter personal și declarația prin care își exprimă consimțământul ca AFIR să acceseze Sistemul Informatic al Cazierului Judiciar (ROCRIS) administrat de IGPR, în baza Protocolului de cooperare încheiat între AFIR-IGPR, în conformitate cu prevederile legale în vigoare, semnată de noul reprezentant legal.

9(9) Prelungirea cu maximum 3 luni a termenului pentru depunerea cererii pentru prima tranșă de plată este condiționată de plata unei penalități valorice de 0,5%, aplicată la valoarea eligibilă nerambursabilă. -..

9(10) Beneficiarul are obligaţia de a achita penalitatea în procentul prevăzut mai sus în contul Autorităţii Contractante în maximum 10 zile lucrătoare calculate de la data primirii notificării de acceptare a modificării Contractului de Finanţare.

**Articolul 10 –Ipotecarea investiţiei. Cesiunea investiţiei.**

10(1) Contractul în integralitatea sa, precum şi toate drepturile şi obligaţiile decurgând din acesta, nu pot face obiectul cesiunii, fără acordul expres și prealabil al Autorităţii Contractante.

10(2) Autoritatea Contractantă îşi rezervă dreptul de a aproba sau nu cesiunea în urma analizării şi verificării respectării în continuare a condiţiilor de selecţie şi eligibilitate avute în vedere la selectarea cererii de finanţare în persoana noului beneficiar.

10(3)

Beneficiarul poate constitui garanţii în favoarea unei instituţii financiare, respectiv unei instituții de credit, sau instituții financiare nebancare înregistrate în registrul special al Băncii Naţionale a României în conformitate cu prevederile Legii nr. 93/2009 privind instituţiile financiare nebancare, cu modificările şi completările ulterioare,sub forma ipotecării investiţiei care face obiectul contractului de finanţare, pentru asigurarea finanţării cheltuielilor necesare derulării proiectului, cu notificarea AFIR în condițiile legii şi cu respectarea prevederilor contractului de finanţare.

Beneficiarul este obligat să transmită AFIR o copie a contractului de credit şi ipotecă, în termen de maximum 10 zile lucrătoare de la semnarea acestuia.

**Articolul 11 – Încetarea contractului**

11(1) În cazuri excepţionale şi temeinic dovedite, inclusiv cazurile de forţă majoră invocate și comunicate între părţi în condiţiile legii, Autoritatea Contractantă poate decide încetarea Contractului printr-o notificare scrisă, fără a fi cerută returnarea finanţării nerambursabile.

11(2) Părţile pot decide, prin acord, încetarea Contractului, ca urmare a solicitării scrise din partea beneficiarului, aprobată de Autoritatea Contractantă, sau din iniţiativa Autorității Contractante, în cazul în care beneficiarului nu i-a fost efectuată nicio plată.

11(3) Părţile pot decide, prin acord, încetarea contractului de finanțare la solicitarea beneficiarului sau din iniţiativa Autorității Contractante și în cazul în care există plăți decontate în baza contractului de finanțare, respectiv avans și/ sau tranşe de plată cu condiția justificării/restituiriiavansului și/sau a restituirii integrale a sumelor decontate.

11(4) Pentru situațiile prezentate la art. 11(3), sumele reprezentând avansuri acordate şi nejustificate până la data solicitării beneficiarului/deciziei Autorității contractante sau nerestituite de beneficiar vor fi recuperate de AFIR prin executarea garanţiei constituită de beneficiar iar pentru sumele încasate din tranșe de plată vor fi restituite în baza procesului verbal de constatare a neregulilor şi de stabilire a creanţelor bugetare emis de Autoritatea Contractantă.

11(5) În cazul constatării unei nereguli cu privire la încheierea ori executarea Contractului, se constata ca acesta nu îndeplinește criteriile de eligibilitate/selecție, respectiv în cazul în care beneficiarul este declarat în stare de incapacitate de plată sau a fost declanşată procedura falimentului, precum şi în situaţia în care Autoritatea Contractantă constată că cele declarate pe proprie răspundere de beneficiar, prin reprezentanţii săi, nu corespund realităţii sau documentele/ autorizaţiile/ avizele depuse în vederea obţinerii finanţării nerambursabile sunt constatate ca fiind neadevărate/ false/ incomplete/ expirate/ inexacte/ nu corespund realităţii, Autoritatea Contractantă poate înceta valabilitatea Contractului, de plin drept, printr-o notificare scrisă adresată beneficiarului, fără punere în întârziere, fără nicio altă formalitate şi fără intervenţia instanţei judecătoreşti.

În aceste cazuri, beneficiarul va restitui integral sumele primite ca finanţare nerambursabilă, împreună cu dobânzi şi penalităţi în procentul stabilit conform dispoziţiilor legale în vigoare, în conformitate cu prevederile art. 17 din prezenta Anexă.

Prin excepție, în situația în care neîndeplinirea obligațiilor contractuale nu este de natură a afecta condiţiile de eligibilitate şi selecţie ale proiectului, recuperarea sprijinului financiar se realizează în mod proporțional cu gradul de neîndeplinire.

În cazul beneficiarului împotriva căruia instanța a dispus prin hotărâre judecătorească deschiderea procedurii de insolvenţă, Autoritatea Contractantă are obligația să demareze, în condiţiile legii, procedura de constatare a neregulilor şi de stabilire a creanţelor bugetare pentru sumele acordate în cadrul contractului.

11(6) Anterior încetării Contractului de Finanțare, Autoritatea Contractantă poate suspenda contractul şi/sau plăţile ca o măsură de precauţie, fără o avertizare prealabilă.

În acest caz, este o măsură dispusă de Autoritatea Contractantă, în care se urmează procedura privind suspendarea contractului de finanțare și înștiințarea după caz a beneficiarului, fără ca beneficiarul să mai depună documente justificative pentru justificarea acestei măsuri.

**Articolul 12 – Modificarea duratei de execuţie a Contractului de Finanţare**

12(1) Beneficiarul trebuie să informeze Autoritatea Contractantă fără întârziere despre orice circumstanţă probabilă să împiedice sau să întârzie executarea contractului, altele decât cele reglementate la art. 11 și 18. Beneficiarul poate cere, înainte de sfârşitul duratei de execuţie a contractului, prelungirea duratei de execuţie a acestuia. Prelungirea duratei de execuție se va realiza ținând cont de stadiul de realizare a investiţiei, în conformitate cu prevederile art. 2(4). Toate dovezile de susţinere necesare pentru aprobare trebuie să însoţească cererea. Nerespectarea termenului de depunere a cererii de prelungire a duratei de execuţie a contractului sau stadiul fizic şi financiar scăzut conferă Autorităţii Contractante dreptul de a nu prelungi durata de execuţie şi de a proceda la încetarea contractului în condiţiile prevăzute de art. 11 alin. (2 și 3) din Anexa I Ia prezentul contract.

12(2) În cazul in care beneficiarul depașeste durata de execuţie de maximum 24 luni, respectiv 36 luni, cu respectarea art. 12(2) și 12(3), se aplică o penalitate valorică în procent de 0,5% la valoarea eligibilă nerambursabilă rămasă de plătit.

Beneficiarul are obligaţia de a achita penalitatea în procentul prevăzut mai sus în contul Autorităţii Contractante în maximum 10 zile lucrătoare calculate de la data primirii notificării de acceptare a modificării Contractului de Finanţare.

12(3) Beneficiarul care a încasat avans de la Autoritatea Contractantă şi solicită prelungirea duratei maxime de execuţie a contractului de finanțare este obligat să depuna la Autoritatea Contractantă și documentul prin care dovedește prelungirea valabilității Scrisorii de Garanție Bancară/Nebancară, sau a poliţei de asigurare care să acopere noul termen de execuţie solicitat.

12(4) După aprobarea modificării duratei de execuţie, beneficiarul va depune la OJFIR/CRFIR graficul de execuţie fizică/financiară şi declaraţia de eşalonare a depunerii dosarelor cererilor de plată - rectificată.

12(5) Contractul de Finanţare încetează la data limită menţionată în articolul 2 al prezentului Contract. Autoritatea Contractantă va informa Beneficiarul despre orice modificare a datei finale.

**PREVEDERILE FINANCIARE**

**Articolul 13 – Eligibilitatea cheltuielilor**

13(1) Cheltuielile **neeligibile** pentru finanţarea în cadrul Programului sunt prevăzute în Fişele submăsurilor din PNDR 2014-2020 și în Ordinul MADR nr. 1731/2015, cu modificările și completările ulterioare.

**Articolul 14 – Contabilitate şi controale tehnice şi financiare**

14(1) Beneficiarul trebuie să ţină înregistrări contabile sistematice şi precise referitoare la executarea contractului. Sistemul contabil utilizat va urma procedurile dictate de uzanţele profesionale şi legale. Pentru fiecare proiect trebuie ţinută o evidenţă separată, cu toate veniturile şi cheltuielile, pe perioada de valabilitate a contractului.

14(2) Beneficiarul trebuie să consimtă la inspecţiile pe bază de documente sau la faţa locului efectuate de Autoritatea Contractantă, Consiliul Concurenței, Comisia Europeană şi orice alt organism cu atribuţii în domeniu asupra modului de utilizare a finanţării nerambursabile pe durata de valabilitate a contractului. În acest scop, Beneficiarul se angajează să acorde personalului Autorităţii Contractante, Consiliul Concurenței, Comisiei Europene sau al oricărui organism cu atribuții în domeniu ori altor persoane mandatate de aceste instituţii, dreptul de acces la locurile şi spaţiile unde se implementează proiectul, inclusiv acces la sistemele informatice, precum şi la toate documentele şi fişierele informatice privind gestiunea tehnică şi financiară a Proiectului. Documentele trebuie să fie uşor accesibile şi arhivate, astfel încât să permită verificarea lor. Beneficiarul este obligat să informeze Autoritatea Contractantă de locul unde sunt arhivate documentele.

**Articolul 15 – Suma finală a finanţării**

15(1) Valoarea totală a ajutorului financiar care urmează a fi plătită de Autoritatea Contractantă nu va depăşi suma finanţării nerambursabile prevăzută în lei şi în euro la Art. 3 alin. 3(2) din Contract.

15(2) În cazul în care la ultima tranşă de plată, costurile eligibile sunt mai mici decât costul total estimat menţionat la Art. 3 alin. 3(2) al Contractului, valoarea contribuţiei financiare acordată de Autoritatea Contractantă se va limita la valoarea corespunzătoare cheltuielilor eligibile efectiv realizate de către Beneficiar.

15(3) În cazul combinării grantului cu creditul de co-finanţare PNDR, trebuie respectată rata maximă a intensității sprijinului aplicabilă proiectului/beneficiarului în cauză, conform prevederilor PNDR, cu modificările și completările ulterioare şi ale Ghidului solicitantului, precum şi valoarea maximă a sprijinului conform prevederilor Regulamentului nr. 1407/2013 cu privire la ajutorul de minimis, cu modificările și completările ulterioare. Beneficiarul este obligat să prezinte la AFIR, în maxim 3 zile lucrătoare, documentele care certifică dovada co-finanțării, precum și calculul ESB (echivalent subvenție brută), emise de intermediarul financiar, în vederea recalculării dacă este cazul, a ajutorului public nerambursabil aprobat în urma selectării cererii de finanțare, prevăzută la art.3 din prezentul contract, astfel:

a)sprijinul cumulat al grantului și ESB nu trebuie să depășească 200.000 de euro/beneficiar pe 3 ani fiscali. În cazul în care sprijinul cumulat ar depăși 200.000/beneficiar/3 ani fiscali, ajutorul de minimis prin intermediul creditului de co-finanţare PNDR nu poate fi acordat, nici chiar pentru acea parte din finanțarea solicitată care se încadrează în plafonul de minimis;

b)sub rezerva respectării condiției de la lit. a), în cazul în care sprijinul cumulat al grantului și ESB depășește rata maximă de intensitate a sprijinului prevăzută în PNDR, valoarea grantului se va reduce cu valoarea ESB, astfel încât sprijinul cumulat să se încadreze în rata maximă de intensitate a sprijinului din PNDR.

Creditul de co-finanţare PNDR poate acoperi valoarea co-finanțării private a cheltuielilor eligibile aferente proiectului selectat si contractat pentru finanțare de către AFIR, în următoarele condiții, conform prevederilor Regulamentului nr. 1303/ 2013, cu modificările și completările ulterioare:

- Valoarea cumulată a grantului şi a creditului nu poate depăşi suma totală a cheltuielilor vizate (eligibile);

- Creditele de co-finanţare PNDR nu pot prefinanţa grantul, respectiv acestea nu pot fi utilizate pentru a plăti cheltuielile ce urmează a fi rambursate prin grant;

- Grantul nu poate fi utilizat pentru rambursarea sprijinului primit prin creditul de co-finanţare PNDR.

**Articolul 16 - Reduceri şi excluderi**

16(1) În conformitate cu Regulamentul CE nr. 809/2014 al Comisiei din 17 iulie 2014 de stabilire a normelor de aplicare a Regulamentului (UE) nr. [1306/2013](file://\\fs\Serviciul%20Investitii%20Non-Agricole\4%20GHIDURI\5-Ghiduri%202021\AppData\Local\Microsoft\Windows\INetCache\AppData\Local\Microsoft\Windows\bdinca\AppData\Local\Microsoft\USERS\bdinca\Desktop\USERS\bdinca\AppData\Local\Microsoft\Windows\Temporary%20Internet%20Files\Content.Outlook\Users\nbilnicu\AppData\Local\Microsoft\Windows\Temporary%20Internet%20Files\Content.Outlook\Users\Users\nbilnicu\AppData\Local\Users\lmoldoveanu\sintact%203.0\cache\Legislatia%20Uniunii%20Europene\temp1443840\12038326.htm) al Parlamentului European şi al Consiliului în ceea ce priveşte sistemul integrat de administrare şi control, măsurile de dezvoltare rurală şi eco-condiţionalitatea, valoarea totală a ajutorului financiar care urmează a fi plătită de Autoritatea Contractantă se calculează în funcţie de cheltuielile eligibile.

1) Autoritatea Contractantă, urmare a verificării cererilor de plată primite de la beneficiari, stabileşte:

a) suma care trebuie plătită beneficiarului pe baza cererii de plată şi a deciziei de acordare a sprijinului;

b) suma care trebuie plătită beneficiarului după examinarea eligibilităţii cheltuielilor incluse în cererea de plată.

Dacă suma stabilită în conformitate cu litera (a) depăşeşte cu mai mult de 10% suma stabilită în conformitate cu litera (b) din respectivul paragraf, se aplică o sancţiune administrativă pentru suma stabilită în conformitate cu respectiva literă (b). Cuantumul sancţiunii este diferenţa dintre cele două sume, însă sancţiunea nu trebuie să implice mai mult decât retragerea totală a sprijinului.

Totuşi, nu se aplică niciun fel de sancţiune dacă beneficiarul poate demonstra, spre satisfacţia autorităţii competente, că nu este responsabil pentru includerea sumei neeligibile sau dacă autoritatea competentă este convinsă, din alte motive, că beneficiarul în cauză nu este vinovat.

2) Sancţiunea administrativă menţionată la alineatul (1) se aplică mutatis mutandis cheltuielilor neeligibile identificate în urma controalelor la faţa locului efectuate de către Autoritatea Contractantă.

16(2) În cazul în care Autoritatea Contractantă constată că un beneficiar a făcut în mod deliberat o declaraţie falsă, operaţiunea în cauză se exclude de la acordarea sprijinului FEADR, iar orice sumă deja plătită pentru operaţiunea respectivă se recuperează şi beneficiarul este exclus de la acordarea ajutorului în conformitate cu aceeaşi măsură pe durata anului FEADR în cauză şi a anului următor.

16(3) Sancţiunile prevăzute la alineatele (1) şi (2) se aplică fără a aduce atingere sancţiunilor suplimentare prevăzute în prezentul contract.

**Articolul 17 – Nereguli, sume necuvenite şi restituirea finanţării**

17(1a) Prin ”neregulă” în accepţiunea prezentului contract, se înţelege orice abatere de la legalitate, regularitate şi conformitate, în raport de dispoziţiile naţionale şi/sau europene, precum şi de prevederile contractelor ori a altor angajamente legale încheiate în baza acestor dispoziţii, ce rezultă dintr-o acţiune sau inacţiune a beneficiarului ori a Autorităţii Contractante cu competenţe în gestionarea fondurilor europene, care a prejudiciat sau care poate prejudicia bugetul Uniunii Europene şi/sau fondurile publice naţionale aferente acestora printr-o sumă plătită necuvenit.

17(1b) Prin “fraudă” în accepţiunea legii speciale, se înţelege infracţiunea săvârşită în legătură cu obţinerea ori utilizarea fondurilor europene şi/sau a fondurilor publice naţionale aferente acestora, încriminată de Codul penal ori de alte legi speciale.

17(2) Dacă Autoritatea Contractantă constată că actele/faptele Beneficiarului au drept scop obţinerea unui avantaj care contravine condițiilor de eligibilitate sau/și de selecție a proiectului în cadrul Programului sau obținerea unei intensități suplimentare a sprijinului, prin crearea în mod artificial a condiţiilor necesare pentru obținerea avantajului, în orice etapă de derulare a proiectului, acesta va fi declarat neeligibil și se va proceda fie la neacordarea sprijinului, fie la retragerea acestuia.

17(3) În cazul înregistrării unei nereguli sau fraude definite la alin. 17(1a) și 17(1b), beneficiarul va restitui în conformitate cu prevederile art. 8 alin. 8(5), valoarea finanţării necuvenite primite din partea Autorităţii Contractante în termenele prevăzute în cuprinsul actelor de notificare transmise de Autoritatea Contractantă.

Dacă Beneficiarul nu se conformează acestei obligaţii, Autoritatea Contactantă va stabili accesorii/majorări, dobânzi şi penalităţi (după caz) pentru întârziere şi va proceda la recuperarea sumei în conformitate cu prevederile dispozitiilor legale în vigoare. Beneficiarul trebuie sa se asigure că în cazul rambursării/executării silite de către ANAF a sumelor provenite din nereguli sau fraudă, contul Autorităţii Contractante a fost creditat. Beneficiarul va datora accesorii/majorări, dobânzi și penalități de întârziere (după caz) până la data creditării contului Autorităţii Contractante de către ANAF.

Dacă Beneficiarul a depus o garanţie financiară, conform art. 4 alin. 4(4) al prezentului contract, la expirarea termenului acordat pentru restituirea sumelor afectate de nereguli, Autoritatea Contactantă va proceda la executarea garanţiei financiare, fără a mai fi necesară realizarea niciunei alte formalităţi.

17(4) În cazul în care neregula este depistată înainte de efectuarea ultimei plăţi conform prezentului contract sau conform oricărui alt contract de finanţare încheiat pentru acordarea de ajutor financiar nerambursabil prin intermediul PNDR 2014-2020, Autoritatea Contractantă va proceda la diminuarea sumei rambursate începând cu tranşa următoare aferentă oricărui contract de finanţare, până la stingerea integrală a debitului la care se adaugă valoarea penalităţilor.

În cazul în care neregula este depistată după efectuarea ultimei tranşe de plată aferentă prezentului contract şi debitul nu poate fi recuperat în totalitate prin diminuarea sumei aferentă oricărui alt Contract de Finanţare încheiat de Beneficiar pentru acordarea de ajutor financiar nerambursabil prin PNDR 2014-2020, Autoritatea Contractantă va sesiza instituţia competentă în domeniu, în vederea declanşării executării silite, conform prevederilor legislaţiei naţionale in vigoare.

17(5) În cazul constatării unor indicii de fraudă sau de tentativă de fraudă, Autoritatea Contractantă va sesiza de îndată DLAF şi organele de urmărire penală.

17(6) În cazul în care, ca urmare a sesizării menţionate la alin. 17(5), organul de urmărire penală transmite cazul spre soluţionare instanţelor de judecată, Autoritatea Contractantă va lua următoarea măsură până la pronunţarea deciziei definitive a instanţei privind caracterul penal sau nepenal al faptei încriminate:

- pentru beneficiarii privaţi suspendă aplicarea prevederilor contractului de finanţare şi în mod subsecvent suspendă plata/rambursarea tuturor sumelor solicitate de beneficiar;

17(7) Comisioanele bancare ocazionate de rambursarea sumelor datorate Autorităţii Contractante cad în sarcina exclusivă a Beneficiarului.

17(8) Beneficiarul finanțării va adopta o conduită prudențială pe toată perioada de valabilitate a contractului de finanțare și are obligația de a notifica de îndată Autoritatea Contractantă și de a pune la dispoziția acesteia orice fel de informații, documente, evidențe, în cazul intervenirii imposibilității beneficiarului de asigurare a sustenabilității sale și a investiției, caz în care sunt incidente dispozițiile Art.11 și ale Art.17 din prezentul contract de finanțare.

**Articolul 18 - Forţă majoră**

18(1) Prin forţă majoră se înţelege orice eveniment extern, imprevizibil, absolut invincibil şi inevitabil, intervenit după data semnării contractului, care impiedică executarea contractului şi care exonereaza de răspundere partea care o invocă.

În accepțiunea prevederilor art 2 alin.(2) din Regulamentul (UE) nr. 1306/2013 privind finanțarea, gestionarea și monitorizarea politicii agricole comune, cazuri de "forţa majoră" şi "circumstanţe excepţionale", în special următoarele cazuri:

a) decesul beneficiarului;

b) incapacitatea profesională pe termen lung a beneficiarului;

c) o catastrofă naturală gravă care afectează puternic exploataţia agricolă;

d) distrugerea accidentală a clădirilor destinate creşterii animalelor, aflate pe exploataţia agricolă;

e) o epizootie sau o boală a plantelor care afectează parţial sau integral şeptelul sau, respectiv, culturile beneficiarului;

f) exproprierea întregii exploataţii agricole sau a unei mari părţi a acesteia, dacă exproprierea respectivă nu ar fi putut fi anticipată la data depunerii cererii;

g) o situație epidemiologică internațională, declarată pandemie de către Organizația Mondială a Sănătății, incidentă şi pe teritoriul României, reglementată în condițiile stabilite prin legislaţia naţională şi reglementările procedurale specifice de implementare a PNDR.

18(2) Partea contractantă care invocă Forţă Majoră are obligaţia de a notifica celeilalte părţi, în termen de 5 zile de la data apariţiei respectivului caz de forţă majoră, să transmită acte doveditoare emise de autorităţile competente în termen de cel mult 15 zile de la data producerii acesteia şi este obligată să-i comunice data încetării cazului de forţa majoră, în termen de 5 zile şi de a lua orice măsuri care îi stau la dispoziţie în vederea limitării consecinţelor.

În cazul decesului beneficiarului, succesorii în drepturi vor notifica AFIR cu privire la producerea evenimentului și vor transmite acte doveditoare emise de autorităţile competente nu mai târziu de 5 zile de la data acceptării succesiunii.

18(2.1) Partea contractantă care invocă o circumstanță excepțională are următoarele obligații:

a) de a notifica cealaltă parte

b) de a transmite acte doveditoare emise de autorităţile competente

c) de a comunica data încetării circumstanței excepționale, în termen de 5 zile

d) de a lua orice măsuri care îi stau la dispoziţie în vederea limitării consecinţelor.

18(3) Dacă părţile nu procedează la anunţarea, în condiţiile şi termenele prevăzute, a începerii şi încetării cazului de forţă majoră ori cazului excepțional, partea care o invocă nu va putea beneficia de suspendare ori exonerarea executarii obligațiilor și va suporta toate daunele provocate celeilalte părţi prin lipsa de notificare.

18(4) Fiecare caz de forţă majoră invocat şi comunicat AFIR, trebuie dovedit şi va constitui obiectul verificărilor ce vor fi efectuate cu aceasta ocazie de către Autoritatea Contractantă pentru stabilirea încadrării cazului respectiv ca eveniment exonerator de răspundere contractuală.

18(5) Îndeplinirea contractului va fi suspendată pe perioada de acţiune a Forţei Majore/Circumstanței excepționale, fără a prejudicia drepturile ce se cuvin părţilor, până la apariţia acesteia.

18(6) În cazul în care forţa majoră şi/sau efectele acesteia obligă la suspendarea executării prezentului contract pe o perioadă mai mare de 6 luni, părţile se vor întâlni într-un termen de cel mult 10 zile de la expirarea perioadei, pentru a conveni fie asupra modului de executare a contractului, fie asupra desfiinţării acestuia.

18(6.1) În cazul în care circumstanța excepțională şi/sau efectele acesteia obligă la suspendarea executării prezentului contract pe o perioadă mai mare de 12 luni, părţile se vor întâlni într-un termen de cel mult 10 zile de la expirarea perioadei, pentru a conveni fie asupra modului de executare a contractului, fie asupra desfiinţării acestuia.

18(7) Rambursarea ajutorului primit nu se solicită în cazuri de forță majoră și în circumstanțe excepționale, astfel cum sunt menționate la articolul 2 din Regulamentul (UE) nr. 1306/2013.

18(8) Cazul fortuit nu este exonerator de răspundere contractuală.

**Articolul 19 – Legea aplicabilă şi dispoziţii finale**

19(1) Prezentul Contract de Finanţare este guvernat de legea română.

19(2) În eventualitatea apariţiei unui diferend între Autoritatea Contractantă şi Beneficiar, survenit din încheierea ori executarea acestui Contract, se va încerca soluţionarea acestuia pe cale amiabilă.

În situaţia în care nu se poate ajunge la o înţelegere pe cale amiabilă, partea interesată se va adresa instanțelor de contencios administrativ competente potrivit legii, pentru soluţionare, potrivit dispoziţiilor legale aplicabile în materia contenciosului administrativ.

**Anexa II**

**MATERIALE și ACTIVITĂȚI de INFORMARE DE TIP PUBLICITAR**

Elementele de identitate vizuală ale finanțării acordate proiectului, reprezentate de panouri, plăcuțe, afișe și autocolante informative publicitare, trebuie să asigure transparența necesară privind alocarea și utilizarea fondurilor europene nerambursabile acordate de către Uniunea Europeană și Guvernul României în cazul proiectelor care au fost aprobate pentru finanțare prin Programul Naţional de Dezvoltare Rurală 2014 – 2020 (PNDR). De asemenea, trebuie să furnizeze informații clare privind beneficiarul, denumirea și valoarea operațiunii finanțate, autoritatea contractantă, proiectantul și executantul proiectului.

Pentru realizarea de către beneficiarii PNDR a materialelor de informare de tip publicitar (respectiv panouri, plăcuțe, autocolante și afișe) se vor respecta următoarele prevederi obligatorii generale minime:

1. sa va utiliza un format standard, pus la dispoziție de către AFIR prin intermediul paginii oficiale de internet a Agenției, fiind adaptate doar informațiile specifice fiecărui proiect în parte;
2. vor fi realizate și aplicate în perioada de implementare a proiectului, pe o perioadă obligatorie de minim 5 ani de la data semnării Contractului de finanțare, majorată corespunzător cu prelungirea duratei de execuție a Contractului de finanțare peste termenul de 36 de luni, aprobată prin acte adiționale;
3. trebuie expuse în mod corect și continuu, de la momentul afișării și cel puțin până la finalul perioadei de monitorizare a proiectului;
4. vor fi amplasate în imediata vecinătate a spațiului în care se implementează proiectul, astfel încât să se asigure vizibilitatea optimă din toate punctele de acces public și fără a fi obturată sau îngreunată vizualizarea informațiilor de către alte elemente stradale sau naturale;
5. în cazul în care se degradează, astfel încât nu se mai permite vizualizarea corectă a informațiilor, beneficiarul PNDR va avea obligația să le înlocuiască pentru a permite publicului vizualizarea corectă a informațiilor, pe toată durata expunerii acestora;
6. nu se aplică soluții creative;
7. se vor respecta întocmai modelele puse la dispoziție prin pagina de internet oficială a Agenției în format editabil (www.afir.info – Informații utile – Elemente de identitate vizuală);
8. vor fi respectate și aplicate specificațiile menționate la C1.1 – (1), (2), (3) și (4).

**C1.1 – (1) PANOURI INFORMATIVE PUBLICITARE**

**Panoul informativ publicitar, de tip panou stradal, va fi aplicat de către beneficiarii PNDR care au obținut finanțare cu fonduri europene prin PNDR de peste 500.000 de euro**.

Pentru realizarea panourilor, beneficiarii vor consulta și descărca modelul disponibil pe pagina de internet a AFIR (*www.afir.info – Informații utile – Elemente de identitate vizuală*) și vor respecta următoarele prevederi minime:

**(a) Amplasarea:**

1. respectarea normelor specifice circulației pe drumuri publice;
2. în cazul proiectelor de modernizare sau dezvoltare a infrastructurii rurale, vor fi amplasate minim 2 panouri informative astfel încât să fie marcată clar zona în care se desfășoară investiția respectivă;
3. se vor amplasa la sol, la o înălțime recomandată de 150 cm faţă de nivelul solului, în apropierea căii de acces.

**(b) Elaborarea și producerea**:

1. vor fi realizate în policromie;
2. dimensiunea va fi de: înălțime 150 cm; lățime 200 cm;
3. fundalul va fi alb;
4. fontul utilizat pentru text va fi Calibri, negru, alb (pentru textul aplicat în caseta albastră) și albastru (pentru PNDR și FEADR);
5. marginea exterioară de siguranță va fi de 5 cm între limita exterioară a panoului şi elemente de conținut ale acestuia;
6. se recomandă realizarea din materiale rezistente la intemperii, pe o durată mare de timp (ex.: tablă, PVC etc.).

**(c)** **Elementele de informare** afișate (dimensiuni elemente = înălțime x lungime):

1. stânga sus: stema Guvernului României (25 x 25 cm);
2. dreapta sus: steagul UE și textul UNIUNEA EUROPEANĂ (25 x 29 cm);
3. centru sus, în mijloc, următoarele texte:
   1. „Programul Național de Dezvoltare Rurală” (majuscule, bold);
   2. „Program finanțat de Uniunea Europeană şi Guvernul României prin” (bold);
   3. „Fondul European Agricol pentru Dezvoltare Rurală” (majuscule, bold);
   4. „Europa investește în zonele rurale.” (majuscule).
4. caseta1, stânga sus, va conține următoarele informații:
   1. Textul „Proiect finanțat cu fonduri europene nerambursabile prin Programul Național de Dezvoltare Rurală (PNDR):”;
   2. denumirea proiectului (bold);
   3. Textul „Beneficiar:”;
   4. denumirea beneficiarului (bold).
5. caseta 2, stânga jos, va conține următoarele informații:
   1. Textul „Valoarea totală eligibilă a proiectului”;
   2. menționarea valorii respective (bold);
   3. Textele „din care”, „Finanțare publică” și „Cofinanțare privată”;
   4. menționarea fondurilor respective (bold).
6. spațiul 1, dreapta sus, va conține următoarele informații:
   1. Textul „Autoritatea Contractantă:”;
   2. Textul „AGENȚIA PENTRU FINANȚAREA INVESTIȚIILOR RURALE” (bold, majuscule);
   3. Textul „din cadrul Ministerului Agriculturii şi Dezvoltării Rurale”;
   4. Sigla Autorității Contractante (18 x 27 cm);
7. doar pentru proiectele finanțate prin LEADER: dreapta mijloc, va conține următoarele informații:
   1. Textul „Proiect finanțat prin LEADER” (bold);
   2. Sigla LEADER (10 x 10 cm)
8. spațiul 2, dreapta jos va conține următoarele informații:
   1. Textele „Proiectant” și „Executant”
   2. mențiunea denumirii proiectantului și a executantului (bold);
   3. Textele „Demarare” și „Finalizare”;
   4. cu mențiunea datei la care a fost demarată implementarea proiectului și a datei la care se prevede finalizarea implementării proiectului (bold).

**C1.1 – (2) PLĂCUȚE INFORMATIVE PUBLICITARE**

**Plăcuța informativă publicitară va fi aplicată de către beneficiarii PNDR care au obținut finanțare cu fonduri europene prin PNDR de peste 50.000 de euro și la sediile Grupurilor de Acțiune Locală.**

Pentru realizarea plăcuțelor, beneficiarii vor consulta și descărca modelul disponibil pe pagina de internet a AFIR (*www.afir.info – Informații utile – Elemente de identitate vizuală*) și vor respecta următoarele prevederi minime:

**(a) Amplasarea:**

1. se vor aplica pe un corp imobil, la o înălțime recomandată de 130 – 200 cm (calculat de la sol la marginea de jos a plăcuței) față de nivelul solului;
2. se vor amplasa în apropierea căii de acces.

**(b) Elaborarea și producerea**:

1. vor fi realizate în policromie;
2. dimensiunea va fi de: înălțime 50 cm; lățime 70 cm;
3. fundalul va fi alb;
4. fontul utilizat pentru text va fi Calibri, negru, alb (pentru textul aplicat în caseta albastră) și albastru (pentru PNDR și FEADR);
5. marginea exterioară de siguranță va fi de 3 cm între limita exterioară a plăcuței şi elemente de conținut ale acestuia;
6. se recomandă realizarea din materiale rezistente la intemperii, pe o durată mare de timp (ex.: tablă, PVC etc.).

**(c)** **Elementele de informare** afișate (dimensiuni elemente = înălțime x lungime):

1. stânga sus: stema Guvernului României (8,5 x 8,5 cm);
2. dreapta sus: steagul UE și textul UNIUNEA EUROPEANĂ (8,5 x 9,7 cm);
3. centru sus, în mijloc, următoarele texte:
   1. „Programul Naţional de Dezvoltare Rurală”;
   2. „Program finanțat de Uniunea Europeană și Guvernul României prin”;
   3. „Fondul European Agricol pentru Dezvoltare Rurală”;
   4. „Europa investește în zonele rurale.” .
4. Caseta1, stânga sus, va conține următoarele informații:
   1. Textul „Proiect finanțat cu fonduri europene nerambursabile prin Programul Naţional de Dezvoltare Rurală (PNDR):”;
   2. denumirea proiectului (bold);
   3. Textul „Beneficiar:”;
   4. denumirea beneficiarului (bold).
5. Caseta 2, stânga jos, va conține următoarele informații:
   1. Textul „Valoarea totală eligibilă a proiectului”;
   2. menționarea valorii respective (bold);
   3. Textele „din care”, „Finanțare publică” și „Cofinanțare privată”;
   4. menționarea fondurilor respective (bold).
6. Spațiul 1, dreapta sus, va conține următoarele informații:
   1. Textul „Autoritatea Contractantă:”;
   2. Textul „AGENȚIA PENTRU FINANȚAREA INVESTIȚIILOR RURALE” (bold, majuscule);
   3. Textul „din cadrul Ministerului Agriculturii şi Dezvoltării Rurale”;
   4. Sigla Autorității Contractante (6 x 9 cm);
7. doar pentru proiectele finanțate prin LEADER: dreapta mijloc, va conține următoarele informații:
   1. Textul „Proiect finanțat prin LEADER” (bold);
   2. Sigla LEADER (4 x 4 cm).
8. spațiul 2, dreapta jos va conține următoarele informații:
   1. Textele „Proiectant” și „Executant”,
   2. mențiunea denumirii proiectantului și a executantului (bold);
   3. Textele „Demarare” și „Finalizare;
   4. cu mențiunea datei la care a fost demarată implementarea proiectului și a datei la care se prevede finalizarea implementării proiectului (bold).

**C1.1 – (3) AUTOCOLANTE INFORMATIVE PUBLICITARE**

**Autocolantul informativ publicitar va fi aplicat de către beneficiarii PNDR pe toate mașinile, utilajele și echipamentele achiziționate prin proiectele finanțate cu fonduri europene prin PNDR.**

Autocolantul va fi realizat în cursul implementării proiectului și aplicat pe mașini, utilaje și echipamente în termen de maximum 20 de zile calendaristice de la data recepționării respectivelor bunuri.

Pentru realizarea autocolantelor, beneficiarii vor consulta și descărca modelul disponibil pe pagina de internet a AFIR (*www.afir.info – Informații utile – Elemente de identitate vizuală*) și vor respecta următoarele prevederi minime:

**(a) Amplasarea:**

1. se vor aplica pe suprafața exterioară a mașinii, utilajului și echipamentului, la o distanță minimă de 10 cm de marginile exterioare;
2. se vor amplasa în cea mai vizibilă zonă pe toate suprafețele care sunt vizibile publicului;
3. se vor amplasa minimum 2 autocolante pe suprafețe diferite (se recomandă realizarea a aproximativ 9 autocolante, astfel încât să se poată înlocui în timp, în cazul în care acestea se degradează).

**(b) Elaborarea și producerea**:

1. vor fi realizate în policromie;
2. dimensiunea va fi de: înălțime 15 cm; lățime 21 cm;
3. fundalul va fi alb;
4. fontul utilizat pentru text va fi Calibri, negru, alb (pentru textul aplicat în caseta albastră) și albastru (pentru PNDR și FEADR);
5. marginea exterioară de siguranță va fi de 0,5 cm între limita exterioară a autocolantului şi elemente de conținut ale acestuia;

**(c)** **Elementele de informare** afișate (dimensiuni elemente = înălțime x lungime):

1. stânga sus: stema Guvernului României (3 x 3 cm);
2. dreapta sus: steagul UE și textul UNIUNEA EUROPEANĂ (3 x 3,4 cm);
3. centru sus, în mijloc, următoarele texte:
   1. „Programul Naţional de Dezvoltare Rurală”;
   2. „Program finanțat de Uniunea Europeană şi Guvernul României prin”;
   3. „Fondul European Agricol pentru Dezvoltare Rurală”;
   4. „Europa investește în zonele rurale.”.
4. Caseta1, stânga sus, va conține următoarele informații:
   1. Textul „Proiect finanțat cu fonduri europene nerambursabile prin Programul Naţional de Dezvoltare Rurală (PNDR):”;
   2. denumirea proiectului (bold);
   3. Textul „Beneficiar:”;
   4. denumirea beneficiarului (bold).
5. caseta 2, stânga jos, va conține următoarele informații:
   1. Textul „Valoarea totală eligibilă a proiectului”;
   2. menționarea valorii respective (bold);
   3. Textele „din care”, „Finanțare publică” și „Cofinanțare privată”;
   4. menționarea fondurilor respective (bold).
6. spațiul 1, dreapta sus, va conține următoarele informații:
   1. Textul „Autoritatea Contractantă:”;
   2. Textul „AGENȚIA PENTRU FINANȚAREA INVESTIȚIILOR RURALE” (bold, majuscule);
   3. Textul „din cadrul Ministerului Agriculturii şi Dezvoltării Rurale”;
   4. Sigla Autorității Contractante (2,1 x 3,2 cm);
7. doar pentru proiectele finanțate prin LEADER: dreapta mijloc, va conține următoarele informații:
   1. Textul „Proiect finanțat prin LEADER” (bold);
   2. Sigla LEADER (1,2 x 1,2 cm).
8. spațiul 2, dreapta jos va conține următoarele informații:
   1. Textele „Proiectant” și „Executant”,
   2. mențiunea denumirii proiectantului și a executantului (bold);
   3. Textele „Demarare” şi „Finalizare”;
   4. cu mențiunea datei la care a fost demarată implementarea proiectului și a datei la care se prevede finalizarea implementării proiectului (bold).

**C1.1 – (4) AFIŞE INFORMATIVE PUBLICITARE**

**Afișul informativ publicitar va fi aplicat de către beneficiarii PNDR care au obținut finanțare cu fonduri europene prin PNDR de până la 50.000 de euro fonduri europene**.

Pentru realizarea afișelor, beneficiarii vor consulta și descărca modelul disponibil pe pagina de internet a AFIR (*www.afir.info – Informații utile – Elemente de identitate vizuală*) și vor respecta următoarele prevederi minime:

**(a) Amplasarea:**

1. se vor aplica pe suprafața exterioară sau în imediata vecinătate (dacă nu se poate aplica corect pe suprafața exterioară) a spațiului în care se implementează proiectul, la o distanță minimă de 10 cm de marginile exterioare;
2. se vor amplasa în cea mai vizibilă zonă pe toate suprafețele vizibile publicului;
3. se vor amplasa minimum 2 afișe pe suprafețe diferite (se recomandă realizarea a aproximativ 9 afișe, astfel încât să se poată înlocui în timp, în cazul în care acestea se deteriorează).
4. afișele vor fi amplasate astfel încât partea de jos a afișului să fie la o înălțime de minim 130 cm și maxim 200 cm.

**(b) Elaborarea și producerea**:

1. vor fi realizate în policromie;
2. dimensiunea va fi de: înălțime 59,4 x 42 cm (format standard A2), portrait/ vertical;
3. fundalul va fi alb;
4. fontul utilizat pentru text va fi Calibri, negru, alb (pentru textul aplicat în caseta albastră) și albastru (pentru PNDR și FEADR);
5. marginea exterioară de siguranță va fi de 0,5 cm între limita exterioară a autocolantului şi elemente de conținut ale acestuia;
6. tipărirea se va realiza pe hârtie lucioasă (tip waterproof), cu o densitate recomandată de 150 gr/m2, dar nu mai puțin de 100 gr/m2;

**(c)** **Elementele de informare** afișate (dimensiuni elemente = înălțime x lungime):

1. stânga sus: stema Guvernului României (5 x 5 cm);
2. dreapta sus: steagul UE și textul UNIUNEA EUROPEANĂ (5 x 5,7 cm);
3. centru sus, în mijloc, următoarele texte:
   1. „Programul Naţional de Dezvoltare Rurală”;
   2. „Program finanțat de Uniunea Europeană și Guvernul României prin”;
   3. „Fondul European Agricol pentru Dezvoltare Rurală”;
   4. „Europa investește în zonele rurale.”.
4. caseta 1, centru sus, va conține următoarele informații:
   1. Textul „Proiect finanțat cu fonduri europene nerambursabile prin Programul Naţional de Dezvoltare Rurală (PNDR):”;
   2. denumirea proiectului (bold);
   3. Textul „Beneficiar:”;
   4. denumirea beneficiarului (bold).
5. caseta 2, centru mijloc, va conține următoarele informații:
   1. Textul „Valoarea totală eligibilă a proiectului”;
   2. menționarea valorii respective (bold);
   3. Textele „din care”, „Finanțare publică” și „Cofinanțare privată”;
   4. menționarea fondurilor respective (bold).
6. spațiul 1, dreapta și stânga mijloc, va conține următoarele informații:
   1. Textele „Proiectant” și „Executant”,
   2. mențiunea denumirii proiectantului și a executantului (bold);
   3. Textele „Demarare” și „Finalizare”;
   4. cu mențiunea datei la care a fost demarată implementarea proiectului și a datei la care se prevede finalizarea implementării proiectului (bold).
7. caseta 3, dreapta sus, va conține următoarele informații:
   1. Textul „Autoritatea Contractantă:”;
   2. Textul „AGENȚIA PENTRU FINANȚAREA INVESTIȚIILOR RURALE” (bold, majuscule);
   3. Textul „din cadrul Ministerului Agriculturii și Dezvoltării Rurale”;
   4. Sigla Autorității Contractante (5 x 7,7 cm);
8. doar pentru proiectele finanțate prin LEADER: dreapta mijloc, va conține următoarele informații:
   1. Textul „Proiect finanțat prin LEADER” (bold);
   2. Sigla LEADER (3,5 x 3,5 cm).

**C1.1 – (5) MEDIATIZAREA PRIN INTERNET**

Beneficiarul PNDR va afișa cel puțin pe prima pagină a site-ului propriu de internet, doar dacă aceasta există, o casetă informativă privind finanțarea acordată prin PNDR, astfel încât aceasta să fie vizibilă în jumătatea de sus a primei pagini a site-ului.

Caseta informativă va conține informațiile menționate la punctele C1.1 – (1), (2), (3) și (4), după caz, iar modul de afișare al acestora va fi integrat cu site-ul beneficiarului și proporționat astfel încât să se asigure o vizibilitate corectă a informațiilor.

De asemenea, în interiorul casetei sau în vecinătatea ei trebuie să existe și un hyperlink către site-ul internet al Comisiei referitor la FEADR.

**C1.1 – (6) MEDIATIZAREA PRIN MATERIALE TIPĂRITE ȘI MULTIMEDIA**

Beneficiarul PNDR va menționa, în cadrul materialelor care fac referire sau prezintă operațiunea finanțată cu fonduri europene prin PNDR, informații privind finanțarea respectivei operațiuni.

Informațiile și elementele minime pe care trebuie să le menționeze beneficiarul PNDR sunt:

1. Proiect finanțat cu fonduri europene nerambursabile prin Programul Naţional de Dezvoltare Rurală (PNDR).
2. Programul Naţional de Dezvoltare Rurală este implementat de Agenția pentru Finanțarea Investițiilor Rurale, din subordinea Ministerului Agriculturii și Dezvoltării Rurale.
3. PNDR este finanțat de Uniunea Europeană și Guvernul României prin Fondul European Agricol pentru Dezvoltare Rurală;
4. Alte informații privind operațiunea finanțată, conform informațiilor menționate la punctele C1.1 – (1), (2), (3) și (4), după caz,.

**C1.1 – (7) MEDIATIZAREA PRIN ACȚIUNI PUBLICE**

Beneficiarul va susține mediatizarea proiectului finanțat cu fonduri europene prin participarea benevolă la evenimente de prezentare media sau publică a proiectului.

În cazul identificării proiectului ca fiind un exemplu de bună practică va participa benevol la evenimente pentru diseminarea celor mai bune practici în domeniu și va facilita mediatizarea activității finanțate prin PNDR.

**Anexa VI**

**RAPORT DE MONITORIZARE SUBMĂSURA 6.4**

**AGROPENSIUNI**

**(Anexă la contractul de finanţare)**

**Raportul de monitorizare, depus anual de către beneficiarii submăsurii 6.4, cu proiecte vizând dezvoltarea agropensiunilor, la compartimentele Ex-post din cadrul Centrelor Regionale pentru Finanţarea Investiţiilor Rurale, trebuie să cuprindă:**

|  |  |  |  |
| --- | --- | --- | --- |
| **Luna** | **Număr camere agropensiune** | **Grad de ocupare lunar** | **Venituri lunare conform documentelor contabile[[2]](#footnote-2)** |
| **Luna 1** |  |  |  |
| **Luna 2** |  |  |  |
| **Luna 3** |  |  |  |
| **Luna 4** |  |  |  |
| **Luna 5** |  |  |  |
| **Luna 6** |  |  |  |
| **Luna 7** |  |  |  |
| **Luna 8** |  |  |  |
| **Luna 9** |  |  |  |
| **Luna 10** |  |  |  |
| **Luna 11** |  |  |  |
| **Luna 12** |  |  |  |

**Observaţie!**

**Rezultatul financiar trebuie să fie pozitiv, în fiecare an de monitorizare. În caz contrar, beneficiarul trebuie să depună la AFIR un plan de redresare, urmând să se prelungească perioada de monitorizare, cu cea prevăzută în planul de redresare. În cazul în care nu se depune planul de redresare sau nu se respectă acest plan, proiectul urmează să fie reziliat.**

1. Regulamentul (UE) nr. 1407/2014 din 18 decembrie 2013 privind aplicarea articolelor 107 şi 108 din Tratatul privind funcţionarea Uniunii Europene ajutoarelor de minimis, publicat în JO nr. 352, 24.12.2013, p. 1-8 [↑](#footnote-ref-1)
2. Balanţă analitică / Registrul de încasări şi plăţi [↑](#footnote-ref-2)